CELEX: 42006X1124(02)
Language: lv
Date: 2006-11-24 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 59 — Vienoti noteikumi par rezerves trokšņu slāpēšanas sistēmu apstiprināšanu

24.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 326/43
            
         Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 59 — Vienoti noteikumi par rezerves trokšņu slāpēšanas sistēmu apstiprināšanu
   1.   PIEMĒROŠANAS JOMA
   Šajos noteikumos ir ietverti noteikumi par trokšņu slāpēšanas sistēmu vai to detaļu apstiprināšanu, kas vienā vai vairākos M1 un N1 kategorijas (1) transportlīdzekļu minētos tipos tiks uzstādītas kā rezerves daļas.
   2.   DEFINĪCIJAS
   Šajos noteikumos ir šādas definīcijas:
   
               2.1.
            
            
               “Trokšņu slāpēšanas sistēma” ir pilnīgs to detaļu komplekts, kas ir nepieciešamas transportlīdzekļa dzinēja un tā izplūdes radītā trokšņa mazināšanai.
            
         
               2.2.
            
            
               “Trokšņu slāpēšanas sistēmas detaļa” ir viena no atsevišķām detaļām, kas kopā veido izplūdes sistēmu (piem., trokšņa slāpētājs, izplešanās kamera, rezonators).
            
         
               2.3.
            
            
               “Dažādu tipu trokšņu slāpēšanas sistēma” ir trokšņu slāpēšanas sistēma, kas ievērojami atšķiras šādos aspektos:
            
         
               2.3.1.
            
            
               atšķiras to detaļu tirdzniecības nosaukumi vai zīmes;
            
         
               2.3.2.
            
            
               detaļu veidojošu materiālu raksturlielumi atšķiras vai detaļām ir atšķirīgs izmērs vai veidols, apvalka (cinka apvalka, alumīnija apvalka utt.) pārveidošana netiek uzskatīta par tipa maiņu;
            
         
               2.3.3.
            
            
               vismaz vienas detaļas darbības principi atšķiras;
            
         
               2.3.4.
            
            
               to detaļas tiek apvienotas atšķirīgi.
            
         
               2.4.
            
            
               “Rezerves trokšņu slāpēšanas sistēma vai minētās sistēmas detaļas” ir jebkura izplūdes sistēmas daļa, kas definēta 2.1. punktā un paredzēta izmantošanai transportlīdzeklī, un nav tā tipa daļa, kas ir piemērots šim transportlīdzeklim, kad to iesniedza apstiprinājumam saskaņā ar šiem noteikumiem.
            
         
               2.5.
            
            
               “Rezerves trokšņu slāpēšanas sistēmas vai minētās sistēmas detaļu apstiprinājums” ir visas trokšņu slāpēšanas sistēmas vai tās detaļu apstiprinājums, kas ir piemērojama vienam vai vairākiem konkretizētiem mehānisko transportlīdzekļu tipiem saistībā ar to trokšņu līmeņa ierobežošanu.
            
         
               2.6.
            
            
               “Transportlīdzekļu tips” ir transportlīdzekļi, kas neatšķiras pēc tādām būtiskām pazīmēm kā:
            
         
               2.6.1.
            
            
               virsbūves forma un materiāli (īpaši dzinēja nodalījums un tā skaņas necaurlaidība);
            
         
               2.6.2.
            
            
               transportlīdzekļa garums un platums;
            
         
               2.6.3.
            
            
               dzinēja tips (dzirksteļaizdedze, kompresijaizdedze, divtaktu vai četrtaktu, atgriezeniskās virzes kustības vai rotējoši virzuļi), cilindru skaits un tilpums, karburatoru skaits, vārstu izkārtojums, maksimālais zirgspēku skaits un atbilstošais dzinēja apgriezienu skaits (apgr./min) utt.;
            
         
               2.6.4.
            
            
               pārnesumu skaits un attiecība, transmisiju kopējā attiecība;
            
         
               2.6.5.
            
            
               izplūdes sistēmu skaits, tips un izvietojums;
            
         
               2.6.6.
            
            
               ieplūdes sistēmu skaits, tips un izvietojums.
            
         3.   APSTIPRINĀJUMA PIETEIKUMS
   
               3.1.
            
            
               Rezerves trokšņu slāpēšanas sistēmu vai minētās sistēmas detaļu apstiprinājuma pieteikumu iesniedz sistēmas ražotājs vai tā pilnvarots pārstāvis.
            
         
               3.2.
            
            
               Pieteikumam pievieno turpmāk norādītos dokumentus trijos eksemplāros un šādu informāciju:
            
         
               3.2.1.
            
            
               tā(-o) transportlīdzekļa(-u) tipa(-u) apraksts, kuram(-iem) sistēmu vai detaļas ir paredzēts uzstādīt saistībā ar 2.6. punktā minētajiem aspektiem. Norāda numurus un/vai simbolus, pēc kuriem nosaka dzinēja tipu un transportlīdzekļa tipu, kā arī nepieciešamības gadījumā transportlīdzekļa tipa apstiprinājuma numuru;
            
         
               3.2.2.
            
            
               samontētas trokšņu slāpēšanas sistēmas apraksts, kurā ir redzams visu tās detaļu relatīvais stāvoklis, kā arī montāžas instrukcijas;
            
         
               3.2.3.
            
            
               sīki izstrādātus visu detaļu rasējumus, pēc kuriem var viegli atrast un identificēt attiecīgās detaļas, un izmantotā materiāla specifikācijas.
            
         
               3.3.
            
            
               Pēc tā tehniskā dienesta lūguma, kas ir atbildīgs par testu veikšanu, trokšņu slāpēšanas sistēmas ražotājs iesniedz:
            
         
               3.3.1.
            
            
               divus sistēmas vai detaļu paraugus, kas ir iesniegti apstiprinājumam;
            
         
               3.3.2.
            
            
               oriģinālās trokšņu slāpēšanas sistēmas paraugu, kas transportlīdzeklim bija uzstādīta, kad to iesniedza apstiprinājumam;
            
         
               3.3.3.
            
            
               transportlīdzekļa tipa paraugu, kas aprīkojams ar sistēmu; šim transportlīdzeklim, kad tam nosaka trokšņu emisiju saskaņā ar Noteikumu Nr. 51 3. pielikuma 3.1. un 3.2. punktā minētajām metodēm, jāatbilst šādiem nosacījumiem:
            
         
               3.3.3.1.
            
            
               trokšņu līmenim, transportlīdzeklim esot kustībā, nav jāpārsniedz attiecīgajai transportlīdzekļu kategorijai piemērojamo vērtību brīdī, kad transportlīdzekļa tips tika apstiprināts; turklāt vairāk par 3 dB(A) nepārsniedz trokšņu līmeni, kas ir norādīts transportlīdzekļa tipa apstiprinājumā;
            
         
               3.3.3.2.
            
            
               trokšņu līmenis, transportlīdzeklim stāvot, ir ne vairāk par 3 dB (A) no atsauces vērtības, kas ir norādīta transportlīdzekļa tipa apstiprinājumā;
            
         
               3.3.4.
            
            
               atsevišķs dzinējs, kam ir vismaz tāds pats cilindra tilpums un jauda, kāds ir iepriekšminētajam transportlīdzeklim.
            
         4.   MARĶĒJUMS
   
               4.1.
            
            
               Rezerves trokšņu slāpēšanas sistēmas visām detaļām, izņemot caurulēm un montāžas piederumiem, jābūt ar:
            
         
               4.1.1.
            
            
               sistēmas vai tās detaļu ražotāja tirdzniecības nosaukumu vai zīmi;
            
         
               4.1.2.
            
            
               ražotāja komercapzīmējumu.
            
         
               4.2.
            
            
               Šāds marķējums ir salasāms un neizdzēšams.
            
         5.   APSTIPRINĀJUMS
   
               5.1.
            
            
               Ja saskaņā ar šiem noteikumiem apstiprināšanai iesniegtā rezerves trokšņu slāpēšanas sistēma atbilst turpmāk 6. punktā izklāstītajām prasībām, apstiprinājumu šim tipam piešķir.
            
         
               5.2.
            
            
               Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00 šiem noteikumiem to sākotnējā formā) norāda grozījumu sēriju, kas ietver pašus jaunākos šajos noteikumos līdz apstiprinājuma izdošanas brīdim izdarītos būtiskos tehniskos grozījumus. Viena un tā pati līgumslēdzēja puse nedrīkst piešķirt šo numuru nevienam citam rezerves trokšņu slāpēšanas sistēmas vai detaļas tipam, kas projektēti tam(-iem) pašam(-iem) transportlīdzekļa(-u) tipam(-iem).
            
         
               5.3.
            
            
               Paziņojumu par rezerves trokšņu slāpēšanas sistēmas vai minētas sistēmas detaļu tipa apstiprinājumu, apstiprinājuma anulēšanu saskaņā ar šiem noteikumiem šā nolīguma pusēm, kuras piemēro šos noteikumus, dara zināmu ar veidlapu, kura atbilst šo noteikumu 1. pielikumā dotajam paraugam, un ar trokšņu slāpēšanas sistēmas vai detaļu rasējumiem, ko iesniedz apstiprinājuma pieprasītājs, kuru maksimālais formāts ir A4 (210 × 297 mm) vai kas ir salocīti šādā formātā un atbilstošā mērogā.
            
         
               5.4.
            
            
               Visām trokšņu slāpēšanas sistēmu detaļām, kas atbilst apstiprinātam trokšņu slāpēšanas sistēmas tipam saskaņā ar šiem noteikumiem, jābūt piestiprinātam starptautiskajam apstiprinājuma marķējumam, kas sastāv no:
            
         
               5.4.1.
            
            
               apļa, kurā ir burts “E”, kam seko tās valsts pazīšanas numurs, kura piešķīrusi tipa apstiprinājumu (2);
            
         
               5.4.2.
            
            
               šo noteikumu numura, kam seko burts “R”, domuzīmes un apstiprinājuma numura pa labi no 5.4.1. punktā aprakstītā apļa;
            
         
               5.4.3.
            
            
               apstiprinājuma veidlapā uzrāda apstiprinājuma numuru, kā arī apstiprinājuma testiem izmantoto metodi.
            
         
               5.5.
            
            
               Kad trokšņu slāpēšanas sistēma tiek uzstādīta transportlīdzeklī, apstiprinājuma marķējums ir viegli salasāms un neizdzēšams.
            
         
               5.6.
            
            
               Detaļa var būt marķēta ar vairāk nekā vienu apstiprinājuma numuru, ja tā ir bijusi apstiprināta kā vairāk nekā vienas rezerves trokšņu slāpēšanas sistēmas daļa; šajā gadījumā aplis nav attēlojams vēlreiz. Šo noteikumu 2. pielikumā ir pievienots apstiprinājuma marķējuma izkārtojuma paraugs.
            
         6.   SPECIFIKĀCIJAS
   6.1.   Vispārīgas specifikācijas
   
               6.1.1.
            
            
               Rezerves izplūdes sistēmai vai detaļām jābūt konstruētām, būvētām un uzstādāmām tā, lai tās nodrošinātu transportlīdzekļa atbilstību šo noteikumu prasībām normālos lietošanas apstākļos un neatkarīgi no vibrācijām, kam tas var būt pakļauts.
            
         
               6.1.2.
            
            
               Trokšņu slāpēšanas sistēmai vai tās detaļām jābūt konstruētām, būvētām un uzstādāmām tā, lai panāktu pienācīgu izturību pret koroziju, kam tā/tās ir pakļautas, ņemot vērā transportlīdzekļa lietošanas apstākļus.
            
         6.2.   Specifikācijas attiecībā uz trokšņu līmeņiem
   
               6.2.1.
            
            
               Rezerves trokšņu slāpēšanas sistēmas vai to detaļu akustisko efektivitāti pārbauda, izmantojot metodes, kas aprakstītas Noteikumu Nr. 51 3. pielikuma 3.1. un 3.2. punktā. Kad rezerves trokšņu slāpēšanas sistēma vai tās detaļas ir uzstādītas 3.3.3. punktā minētajam transportlīdzeklim, trokšņu līmeņi, kas reģistrēti, izmantojot divas minētās metodes (stāvošiem un braucošiem transportlīdzekļiem), atbilst vienam no šādiem nosacījumiem:
            
         
               6.2.1.1.
            
            
               tie nepārsniedz vērtības, kas reģistrētas, kad šā transportlīdzekļa tipu iesniedza apstiprinājumam;
            
         
               6.2.1.2.
            
            
               tie nepārsniedz trokšņu līmeņa vērtības, kas reģistrētas 6.2.1. punktā minētajam transportlīdzeklim, kas aprīkots ar tā paša tipa izplūdes trokšņu slāpēšanas sistēmu kā tipa apstiprinājuma iesniegšanas brīdī.
            
         6.3.   Transportlīdzekļa dzinēja efektīvās jaudas mērījumi
   
               6.3.1.
            
            
               Rezerves izplūdes sistēmai vai tās detaļām jānodrošina, lai transportlīdzekļa rādītāji ir pielīdzināmi tiem, kas panākti ar sākotnējā aprīkojuma izplūdes sistēmu vai tās detaļām.
            
         
               6.3.2.
            
            
               Rezerves trokšņu slāpēšanas sistēma vai atkarībā no ražotāja izvēles šīs sistēmas detaļas pielīdzina sākotnējai trokšņa slāpēšanas sistēmai vai tās detaļām, kas arī ir jaunas, veiksmīgi uzstādītas 3.3.3. punktā minētajam transportlīdzeklim.
            
         
               6.3.3.
            
            
               Par testa metodi izvēlas pretspiediena mērījumu, ievērojot 6.3.4. punkta nosacījumus. Mērījuma rezultāts, kas iegūts ar rezerves trokšņu slāpēšanas sistēmu, nepārsniedz mērījuma rezultātu ar sākotnējās trokšņu slāpēšanas sistēmu vairāk par 25 %, ievērojot zemāk redzamos nosacījumus.
            
         6.3.4.   Testa metode
   6.3.4.1.   Dzinēja testa metode
   Mērījumu veic 3.3.4. punktā minētajam dzinējam, kas savienots ar dinamometru. Ar pilnībā atvērtu droseļvārstu stends jānoregulē tā, lai iegūtu dzinēja apgriezienu skaitu, kas atbilst dzinēja nominālajai maksimālajai jaudai. Lai izmērītu pretspiedienu, spiediena krānu novieto tādā attālumā no izplūdes kolektora, kāds norādīts šo noteikumu 4. pielikumā.
   6.3.4.2   Transportlīdzekļa testa metode
   Mērījumus izdara 3.3.3. punktā minētajam transportlīdzeklim.
   Testu veic:
   
                
            
            
               vai nu uz ceļa,
            
         
                
            
            
               vai uz dinamometra rituļceļa.
            
         Ar pilnībā atvērtu droseļvārstu dzinēju noslogo tā, lai iegūtu dzinēja apgriezienu skaitu (S), kas atbilst dzinēja nominālajai maksimālajai jaudai (dzinēja apgriezienu skaits S).
   Lai izmērītu pretspiedienu, spiediena krānu novieto tādā attālumā no izplūdes kolektora, kāds norādīts šo noteikumu 4. pielikumā.
   6.4.   Papildu specifikācijas attiecībā uz trokšņu slāpēšanas sistēmām vai to detaļām, kas pildītas ar šķiedrainiem materiāliem
   Absorbējošus šķiedrainus materiālus var izmantot trokšņu slāpēšanas sistēmās vai to detaļās tikai tad, ja šos materiālus atzīst par atbilstošiem konstruēšanas un ražošanas līdzekļiem, un sistēmas efektivitāte satiksmes apstākļos ir pietiekama, lai nebūtu pretrunā pastāvošajiem noteikumiem. Šādu trokšņu slāpēšanas sistēmu uzskata par efektīvu uz ceļa, ja izplūdes gāzes nesaskaras ar šķiedrainiem materiāliem vai ja pēc šķiedrainu materiālu izņemšanas un testēšanas transportlīdzeklī atbilstoši Noteikumu Nr. 51 3. pielikuma 3.1. un 3.2. punktā minētajām procedūrām akustiskā spiediena līmeņi atbilst 6.2. punkta noteikumiem.
   Ja šis nosacījums nav ievērots, visu trokšņu slāpēšanas sistēmu iesniedz parastai kondicionēšanai, izmantojot vienu no trim zemāk raksturotajām iekārtām un procedūrām. Ja izmanto 6.2.1.2. punktā aprakstīto procedūru, EEK tipa apstiprinājuma iesniedzējs var prasīt sākotnējās trokšņu slāpēšanas sistēmas kondicionēšanu vai iztukšošanu.
   6.4.1.   Nepārtraukta ekspluatācija 10 000 km uz ceļa
   
               6.4.1.1.
            
            
               Apmēram puse šīs ekspluatācijas ir braukšana pa pilsētu un otra puse ir lielu attālumu veikšana lielā ātrumā; nepārtrauktu ekspluatāciju uz ceļa var aizstāt ar atbilstošu testa treka programmu.
            
         
               6.4.1.2.
            
            
               Divi ātruma režīmi jāmaina vairākkārt.
            
         
               6.4.1.3.
            
            
               Pilnai testa programmai jāietver ne mazāk kā 10 vismaz trīs stundu ilgi pārtraukumi, lai reproducētu atdzišanas un jebkādas kondensācijas efektus, kas var parādīties.
            
         6.4.2.   Kondicionēšana testēšanas stendā
   
               6.4.2.1.
            
            
               Izmantojot standarta detaļas un ievērojot transportlīdzekļa ražotāja norādījumus, trokšņu slāpētājs jāpievieno dzinējam, kas savienots ar dinamometru.
            
         
               6.4.2.2.
            
            
               Tests jāveic sešos sešu stundu ilgos laikposmos ar vismaz 12 stundu pārtraukumu pēc katra laikposma, lai reproducētu atdzišanas un jebkādas kondensācijas efektus, kas var parādīties.
            
         
               6.4.2.3.
            
            
               Katrā sešu stundu posmā dzinējs darbojas pēc kārtas šādos stāvokļos:
               
                           1)
                        
                        
                           piecas minūtes brīvgaitas ātrumā;
                        
                     
                           2)
                        
                        
                           vienas stundas periods ar 1/4 slodzes un 3/4 nominālā maksimālā apgriezienu skaita (S);
                        
                     
                           3)
                        
                        
                           vienas stundas periods ar 1/2 slodzes un 3/4 nominālā maksimālā apgriezienu skaita (S);
                        
                     
                           4)
                        
                        
                           10 minūšu periods ar pilnu slodzi un 3/4 nominālā maksimālā apgriezienu skaita (S);
                        
                     
                           5)
                        
                        
                           15 minūšu periods ar 1/2 slodzes un ar nominālo maksimālo apgriezienu skaitu (S);
                        
                     
                           6)
                        
                        
                           30 minūšu periods ar 1/4 slodzes un ar nominālo maksimālo apgriezienu skaitu (S).
                        
                     Kopējais sešu periodu ilgums: trīs stundas.
               Katrā posmā ir divas minēto periodu virknes.
            
         
               6.4.2.4.
            
            
               Testēšanas laikā trokšņu slapētāju nedrīkst dzesēt ar mehānisku velkmi, kas imitē parasto gaisa plūsmu ap transportlīdzekli. Taču pēc ražotāja lūguma trokšņu slapētāju var dzesēt, lai nepārsniegtu temperatūru, ko reģistrē pie ieplūdes caurules, kad transportlīdzeklis brauc ar maksimālo ātrumu.
            
         6.4.3.   Kondicionēšana ar pulsāciju
   Izplūdes sistēmu vai tās detaļas pievieno transportlīdzeklim, kas minēts 3.3.3. punktā, vai dzinējam, kas minēts 3.3.4. punktā. Pirmajā gadījumā transportlīdzeklis jānovieto uz dinamometra rituļceļa, bet otrajā gadījumā dzinējs jāsaslēdz ar dinamometru. Zemāk raksturoto testa iekārtu pieliek pie izplūdes sistēmas caurules.
   6.4.3.1.   Testa iekārta
   
   Testa iekārtu, kuras sīki izstrādāta shēma redzama šo noteikumu 3. pielikumā, jāpieliek pie izplūdes sistēmas caurules. Ir pieņemams jebkurš cits aparāts, kas nodrošina līdzvērtīgus rezultātus.
   6.4.3.2.   Testa procedūra
   
   
               6.4.3.2.1.
            
            
               Testa iekārtu noregulē tā, lai izplūdes gāzu plūsmu pamīšus pārtrauktu un atjaunotu ar ātrdarbības vārstu, veicot 2 500 ciklus.
            
         
               6.4.3.2.2.
            
            
               Vārstam jāatveras, kad izplūdes gāzu spiediens, ko mēra vismaz 100 mm zem ieplūdes uzmavas, sasniedz vērtību starp 0,35 un 0,40 bar. Tam jāaizveras, kad šis spiediens neatšķiras par vairāk kā 10 % no tā stabilizētās vērtības ar atvērtu vārstu.
            
         
               6.4.3.2.3.
            
            
               Laika aiztures slēdzi noregulē uz gāzu izplūdes laiku saskaņā ar noteikumiem, kas paredzēti 6.4.2.2. punktā.
            
         
               6.4.3.2.4.
            
            
               Dzinēja apgriezienu skaits ir 75 % no apgriezienu skaita (S), ar kuriem saskaņā ar ražotāju dzinējs attīsta nominālo maksimālo jaudu.
            
         
               6.4.3.2.5.
            
            
               Dinamometra uzrādītā jauda ir 50 % no jaudas ar pilnībā atvērtu droseļvārstu, ko mēra, kad dzinēja apgriezienu skaits (S) ir 75 %.
            
         
               6.4.3.2.6
            
            
               Testa laikā jebkuram noplūdes atvērumam jābūt aizvērtam.
            
         
               6.4.3.2.7.
            
            
               Tests pilnībā jāpabeidz 48 stundās. Ja nepieciešams, pēc katras stundas var iekļaut vienu dzesēšanas laikposmu.
            
         
               6.4.3.2.8.
            
            
               Pēc kondicionēšanas trokšņu līmeni pārbauda saskaņā ar 6.2. punktu.
            
         7.   APSTIPRINĀJUMA ATTIECINĀŠANA UZ CITU TIPU
   Trokšņu slāpēšanas sistēmas ražotājs vai tā pilnvarots pārstāvis var lūgt administratīvo iestādi, kas piešķīra trokšņu slāpēšanas sistēmas apstiprinājumu vienam vai vairākiem transportlīdzekļu tipiem, piešķirt apstiprinājuma attiecinājumu uz citiem transportlīdzekļu tipiem. Šī procedūra ir izklāstīta 3. punktā.
   Paziņojumu par apstiprinājumu attiecināšanu uz citu tipu (vai attiecinājuma uz citu tipu noraidīšanu) nolīguma dalībvalstīm, kuras piemēro šos noteikumus, dara zināmu saskaņā ar 5.3. punktā minēto procedūru.
   8.   TROKŠŅU SLĀPĒŠANAS SISTĒMAS TIPA PĀRVEIDOŠANA
   
               8.1.
            
            
               Par katru gadījumu, kad rezerves trokšņu slāpēšanas sistēmas tips tiek pārveidots, ziņo administratīvajai iestādei, kura ir apstiprinājusi trokšņu slāpēšanas sistēmas tipu. Minētā iestāde tad var:
            
         
               8.1.1.
            
            
               atzīt, ka izdarītajām izmaiņām nevarētu būt ievērojamas negatīvas sekas, vai
            
         
               8.1.2.
            
            
               pieprasīt vēl vienu testēšanas pārskatu no tehniskā dienesta, kas ir atbildīgs par testu veikšanu.
            
         
               8.2.
            
            
               Par atteikumu vai piekrišanu izsniegt apstiprinājumu, konkrēti norādot izmaiņas, ziņo saskaņā ar iepriekš 5.3. punktā noteikto procedūru šā nolīguma dalībvalstīm, kuras piemēro šos noteikumus.
            
         9.   RAŽOJUMA ATBILSTĪBA
   
               9.1.
            
            
               Visas rezerves trokšņu slāpēšanas sistēmas vai to detaļas ar apstiprinājuma marķējumu saskaņā ar šiem noteikumiem atbilst apstiprinātajam trokšņu slāpēšanas sistēmas tipam un 6. punkta prasībām.
            
         
               9.2.
            
            
               Lai pārbaudītu atbilsmi saskaņā ar 9.1. punktu, atbilstoši uzrauga produkciju.
            
         
               9.3.
            
            
               Apstiprinājuma īpašnieks jo īpaši:
            
         
               9.3.1.
            
            
               nodrošina, lai pastāvētu ražojumu kvalitātes efektīvas kontroles kārtība;
            
         
               9.3.2.
            
            
               var piekļūt katra apstiprinātā tipa atbilstības testam vajadzīgajam aprīkojumam;
            
         
               9.3.3.
            
            
               nodrošina, lai testa rezultātu datus reģistrētu un lai saistītie dokumenti būtu pieejami laikposmā, ko nosaka saskaņā ar administratīvo iestādi;
            
         
               9.3.4.
            
            
               analizē katra ražojuma veida rezultātus, lai pārbaudītu un nodrošinātu ražojuma raksturlielumu stabilitāti, ņemot vērā rūpnieciskās ražošanas procesa svārstības;
            
         
               9.3.5.
            
            
               nodrošina, lai katram ražojuma tipam veiktu vismaz 5. pielikuma 2. punktā noteiktos testus;
            
         
               9.3.6.
            
            
               nodrošina, lai jebkurai paraugu ņemšanai vai analizējamiem paraugiem, kas liecina par neatbilstību attiecīgajam testa veidam, sekotu cita parauga ņemšana un cits tests. Veic visus pasākumus, kas vajadzīgi, lai atjaunotu attiecīgā ražojuma atbilstību.
            
         
               9.4.
            
            
               Kompetentā iestāde, kas piešķīrusi tipa apstiprinājumu, jebkurā laikā var pārbaudīt katrai ražošanas vienībai piemērojamo kontroles metožu atbilstību.
            
         
               9.4.1.
            
            
               Katrā apskatē inspektoram, kas ieradies uz vietas, uzrāda testu žurnālus un ražojuma apskates ierakstus.
            
         
               9.4.2.
            
            
               Inspektors var ņemt paraugus izlases veidā testu veikšanai ražotāja laboratorijā. Paraugu minimālo skaitu var noteikt, ņemot vērā paša ražotāja veikto testu rezultātus.
            
         
               9.4.3.
            
            
               Ja kvalitātes līmenis šķiet neapmierinošs vai ja šķiet, ka jāpārbauda to testu rezultātu derīgums, kas veikti, piemērojot iepriekš minēto 9.4.2. punktu, inspektors ņem paraugus nosūtīšanai tehniskajam dienestam, kas veicis tipa apstiprinājuma testus.
            
         
               9.4.4.
            
            
               Kompetentā iestāde var veikt visus šajos noteikumos paredzētos testus.
            
         
               9.4.5.
            
            
               Parasti kompetentās iestādes veic apskates reizi divos gados. Ja kādas apskates laikā konstatē neapmierinošus rezultātus, tad kompetentajai iestādei jānodrošina, lai pēc iespējas ātrāk veiktu visus vajadzīgos pasākumus ražojuma atbilstības atjaunošanai.
            
         10.   SANKCIJAS PAR RAŽOJUMU NEATBILSTĪBU
   
               10.1.
            
            
               Saskaņā ar šiem noteikumiem izsniegto trokšņu slāpēšanas sistēmas tipa apstiprinājumu var atsaukt, ja konstatē neatbilstību 9. punktā minētajām prasībām vai ja trokšņu slāpēšanas sistēma vai tās detaļas neiztur iepriekš 9.2. punktā minēto testu.
            
         
               10.2.
            
            
               Ja šā nolīguma dalībvalsts, kas piemēro šos noteikumus, anulē apstiprinājumu, ko tā agrāk piešķīrusi, tai tūlīt tas jādara zināms pārējām līgumslēdzējām pusēm, kas piemēro šos noteikumus, ar apstiprinājuma veidlapas kopiju, uz kuras beigās ir lieliem burtiem uzrakstīta, parakstīta un datēta piezīme: “APSTIPRINĀJUMS ANULĒTS”.
            
         11.   RAŽOŠANAS GALĪGĀ PĀRTRAUKŠANA
   Ja apstiprinājuma turētāji pilnībā pārtrauc saskaņā ar šiem noteikumiem apstiprinātās rezerves trokšņu slāpēšanas sistēmas vai minētās sistēmas detaļu tipa ražošanu, viņi par to informē iestādi, kas apstiprinājumu piešķīrusi. Pēc atbilstošā paziņojuma saņemšanas šī iestāde informē pārējās šā nolīguma līgumslēdzējas puses, kuras piemēro šos noteikumus, ar apstiprinājuma veidlapas kopiju, uz kuras beigās ir lieliem burtiem uzrakstīta, parakstīta un datēta piezīme: “RAŽOŠANA PĀRTRAUKTA”.
   12.   TO TEHNISKO DIENESTU NOSAUKUMI UN ADRESES, KAS ATBILDĪGI PAR APSTIPRINĀJUMA TESTU VEIKŠANU, KĀ ARĪ ADMINISTRATĪVO IESTĀŽU NOSAUKUMI UN ADRESES
   Nolīguma puses, kas piemēro šos noteikumus, paziņo Apvienoto Nāciju Organizācijas sekretariātam par apstiprinājuma testu izdarīšanu atbildīgo tehnisko dienestu, kā arī apstiprinājumus izsniedzošo administratīvo iestāžu nosaukumus un adreses, uz kurieni jāsūta citās valstīs izdotie paziņojumi par piešķirtiem, noraidītiem vai anulētiem apstiprinājumiem.
   
      (1)  M kategorija: mehāniskie transportlīdzekļi, kuriem ir vismaz četri riteņi vai trīs riteņi, kuru maksimālais svars pārsniedz 1 tonnu un kurus izmanto pasažieru pārvadāšanai. (Posmainus transportlīdzekļus, kas sastāv no divām neatdalāmām, bet lokani savienotām daļām, uzskata par vienu transportlīdzekli.)
   M1 kategorija: transportlīdzekļi, kurus izmanto pasažieru pārvadāšanai un kuros nav vairāk kā astoņas sēdvietas un vadītāja sēdeklis.
   N kategorija: mehāniskie transportlīdzekļi, kuriem ir vismaz četri riteņi vai trīs riteņi, kuru maksimālais svars pārsniedz 1 tonnu un kurus izmanto kravu pārvadāšanai.
   N1 kategorija: transportlīdzekļi, kurus izmanto kravu pārvadāšanai un kuru maksimālais svars nepārsniedz 3,5 tonnas.
   Atbilstoši “Transportlīdzekļu klasifikācijai” Noteikumos Nr. 13 (E/ECE/324 — E/ECE/TRANS/505/Red.1/Add.12/Red.2., 5.2. punkts).
   
      (2)  1 Vācijai, 2 Francijai, 3 Itālijai, 4 Nīderlandei, 5 Zviedrijai, 6 Beļģijai, 7 Ungārijai, 8 Čehijai, 9 Spānijai, 10 Dienvidslāvijai, 11 Apvienotajai Karalistei, 12 Austrijai, 13 Luksemburgai un 14 Šveicei. 15 (pieejams), 16 Norvēģijai, 17 Somijai, 18 Dānijai, 19 Rumānijai, 20 Polijai, 21 Portugālei, 22 Krievijas Federācijai, 23 Grieķijai, 24 Īrijai, 25 Horvātijai, 26 Slovēnijai, 27 Slovākijai, 28 Baltkrievijai, 29 Igaunijai, 30 (pieejams), 31 Bosnijai un Hercegovinai, 32 Latvijai, 33 (pieejams), 34 Bulgārijai, 35–36 (pieejams), 37 Turcijai, 38–39 (pieejams), 40 bijušai Dienvidslāvijas Maķedonijas Republikai, 41 (pieejams), 42 Eiropas Kopienai (apstiprinājumus piešķir tās dalībvalstis, izmanto to attiecīgo EEK simbolu), 43 Japānai, 44 (pieejams), 45 Austrālijai, 46 Ukrainai. Turpmākos numurus pārējām valstīm piešķir hronoloģiskā secībā, kādā tās ratificē vai pievienojas Nolīgumam par mehānisko transportlīdzekļu aprīkojuma un detaļu vienotu apstiprināšanas nosacījumu pieņemšanu un apstiprinājuma savstarpēju atzīšanu, un šādi piešķirtos numurus Apvienoto Nāciju Organizācijas ģenerālsekretārs paziņo šā nolīguma dalībvalstīm.
   
      1. PIELIKUMS
      (Maksimālais formāts: A4 (210 x 297 mm))
      
         
      
         Administratīvās iestādes nosaukums
      
      Paziņojums par apstiprinājuma piešķiršanu (vai attiecināšanu uz citu tipu, vai noraidīšanu, vai anulēšanu) vai rezerves trokšņu slāpēšanas sistēmas vai minētās sistēmas detaļu tipa ražošanas galīgu pārtraukšanu saskaņā ar Noteikumiem Nr. 59.
      Apstiprinājuma Nr.:
      
                  1.
               
               
                  Trokšņu slāpēšanas sistēmas tirdzniecības nosaukums vai preču zīme:
               
            
                  2.
               
               
                  Trokšņu slāpēšanas sistēmas tips:
               
            
                  3.
               
               
                  Ražotāja nosaukums un adrese:
               
            
                  4.
               
               
                  Ražotāja pilnvarotā pārstāvja (ja tāds ir) nosaukums un adrese:
               
            
                  5.
               
               
                  Trokšņu slāpēšanas sistēmas īss apraksts (ar šķiedru materiāliem utt./bez tiem (1)):
               
            
                  6.
               
               
                  Transportlīdzekļa tirdzniecības nosaukums vai preču zīme, kuram trokšņu slāpēšanas sistēma ir paredzēta:
               
            
                  7.
               
               
                  Transportlīdzekļa tips, sākot no sērijas numura:
               
            
                  8.
               
               
                  Dzinēja veids: dzirksteļaizdedzes, kompresijaizdedzes:
               
            
                  9.
               
               
                  Cikli: divtaktu vai četrtaktu:
               
            
                  10.
               
               
                  Cilindra tilpums:
               
            
                  11.
               
               
                  Dzinēja jauda (kW ECE):
               
            
                  12.
               
               
                  Pārnesumu skaits:
               
            
                  13.
               
               
                  Izmantotie pārnesumi:
               
            
                  14.
               
               
                  Beigu piedziņas pārnesumskaitlis(-ļi):
               
            
                  15.
               
               
                  Maksimālā jauda:
               
            
                  16.
               
               
                  Transportlīdzekļu noslogojums testa laikā:
               
            
                  17.
               
               
                  Trokšņu līmeņi:
                  Transportlīdzeklis kustībā: … dbA ar vienmērīgu dzinēja apgriezienu skaitu pirms paātrinājuma … km/h
                  Nekustīgs transportlīdzeklis: … dbA, dzinējam darbojoties … apgr./min.
               
            
                  18.
               
               
                  Pretspiediena vērtība:
               
            
                  19.
               
               
                  
                              Trokšņu slāpēšanas sistēmu iesniedza
                           
                           
                              :
                           
                           
                              apstiprināšanai
                              apstiprinājuma attiecinājumam uz citu tipu
                           
                        
            
                  20.
               
               
                  Tehniskais dienests, kas ir atbildīgs par testu veikšanu:
               
            
                  21.
               
               
                  Minētā dienesta izsniegtā protokola datums:
               
            
                  22.
               
               
                  Šā dienesta izsniegtā ziņojuma numurs:
               
            
                  23.
               
               
                  Apstiprinājums piešķirts/atteikts (1)
                  
               
            
                  24.
               
               
                  Apstiprinājuma zīmes atrašanās vieta uz transportlīdzekļa:
               
            
                  25.
               
               
                  Vieta:
               
            
                  26.
               
               
                  Datums:
               
            
                  27.
               
               
                  Paraksts:
               
            
                  28.
               
               
                  Šādus dokumentus ar iepriekš norādīto apstiprinājuma numuru pievieno šim paziņojumam:
                  
                               
                           
                           
                              ………… trokšņu slāpēšanas sistēmas rasējumus, diagrammas un plānus
                           
                        
                               
                           
                           
                              ………… trokšņu slāpēšanas sistēmas fotogrāfijas
                           
                        
                               
                           
                           
                              ………… sarakstu, kurā ir atbilstoši identificētas trokšņu slāpēšanas sistēmas detaļas
                           
                        
            
         (1)  Lieko svītrot.
   
   
      2. PIELIKUMS
      APSTIPRINĀJUMA MARĶĒJUMA IZVIETOJUMS
      (Skatīt šo noteikumu 5.4. punktu)
      
         
      Šajā apstiprinājuma zīmē, kas piestiprināta trokšņa slāpēšanas sistēmas detaļai, ir redzams, ka attiecīgais rezerves trokšņa slāpēšanas sistēmas tips ir apstiprināts Nīderlandē (E 4) saskaņā ar Noteikumiem Nr. 59 un ar apstiprinājuma numuru 02439. Pirmie divi apstiprinājuma numura cipari norāda, ka apstiprinājums tika piešķirts saskaņā ar Noteikumu Nr. 59 prasībām to sākotnējā formā.
   
   
      3. PIELIKUMS
      TESTA IEKĀRTA
      
         
   
   
      4. PIELIKUMS
      MĒRĪJUMU PUNKTI — PRETSPIEDIENS
      Iespējamo mērījumu punktu paraugi spiediena krituma testiem. Faktisko mērījumu punktu konkretizēt testa ziņojumā. Tas ir regulāras gāzes plūsmas zonā.
      Fig. 1
      
         
      Fig. 2 (1)
      
      
         
      Fig. 3
      
         
      
         (1)  Ja nav iespējams, skatīt 3. zīmējumu.
   
   
      5. PIELIKUMS
      RAŽOJUMU ATBILSTĪBAS PĀRBAUDES
      1.   VISPĀRĪGI NOTEIKUMI
      Šīs prasības ir saskaņā ar ražojuma atbilstības pārbaudei paredzētiem testiem, ko veic atbilstoši šo noteikumu 9.3.5. un 9.4.3. punktam.
      2.   TESTA PROCEDŪRAS
      Testa metodes, mērinstrumenti un rezultātu interpretācija ir tāda, kā aprakstīts 6. punktā. Pārbaudāmajai izplūdes sistēmai vai detaļai veic testu, kas aprakstīts 6.2., 6.3. un 6.4. punktā.
      3.   PARAUGU ŅEMŠANA
      Izvēlas izplūdes sistēmu vai detaļu. Ja pēc testa, kas minēts 4.1. punktā, paraugu neuzskata par atbilstīgu šo noteikumu prasībām, jātestē vēl divi paraugi.
      4.   REZULTĀTU NOVĒRTĒJUMS
      
                  4.1.
               
               
                  Ja saskaņā ar 1. un 2. punktu pārbaudītās izplūdes sistēmas vai detaļas trokšņu līmenis, kas tika mērīts saskaņā ar 6.2. punktu, nepārsniedz šā izplūdes sistēmas vai detaļas tipa apstiprinājuma testos noteikto līmeni vairāk par 1 dB (A), izplūdes sistēmas vai detaļas tipu uzskata par atbilstīgu šo noteikumu prasībām.
               
            
                  4.2.
               
               
                  Ja izplūdes sistēma vai detaļa, kas pārbaudīta saskaņā ar 4.1. punktu, neatbilst prasībām, kas noteiktas minētajā punktā, jātestē vēl divas tā paša tipa izplūdes sistēmas vai detaļas, ievērojot 1. un 2. punktu.
               
            
                  4.3.
               
               
                  Ja 4.2. punktā minētā otrā un/vai trešā parauga trokšņu līmenis pārsniedz šā izplūdes sistēmas vai detaļas tipa apstiprinājuma testos noteikto līmeni vairāk par 1 dB (A), izplūdes sistēmas vai detaļas tipu neuzskata par atbilstīgu šo noteikumu prasībām un ražotājs veic visus vajadzīgos pasākumus, lai atjaunotu atbilstību.